ועדת הכלכלה, כנסת 25, פרוטוקול מספר 178, 2023-07-16 00:00

דוד ביטן: בוקר טוב לכולם

דוד ביטן:  התבקשנו לעשות ישיבת המשך לישיבה הקודמת למרות שזה לא נושא שהוא בסמכות הוועדה מה שנקרא, אנחנו לא מטפלים בדברים האלה אבל כיוון שאז עשינו דיון אז אנחנו נמשיך

אפרת רייטן: אני רוצה להודות לך, אדוני היו"ר, זה לא מובן מאליו

אפרת רייטן:  ואני מודה לך שהתפנית ביום ראשון בבוקר להמשך הדיון

דוד ביטן: הוועדה בזמנו קיבלה החלטה שביקשה מהמפכ"ל לגבש נוהל בהתייעצות עם מועצת העיתונות ולדווח לה במענה למסקנות המשרד, שלח אלינו נוהל משנת 2019

דוד ביטן:  אני מבין שחוץ מזה לא התקדם כלום

אפרת רייטן: לא, להפך, קיבלנו תשובה

אפרת רייטן:  אז ב-6

אפרת רייטן: 2 קיימנו כאן את הדיון אצלך בוועדה אדוני היו"ר בנושא תופעת האלימות הגוברת נגד עיתונאים

אפרת רייטן:  ואז בסוף הדיון כשהיה דיון חשוב ופורה קיבלת החלטה שהורית למפכ"ל לגבש נוהל

אפרת רייטן:       ב-9

אפרת רייטן: 3 כלומר ממש חודש אחרי התקבלה תשובה מהמשטרה שהם הדגישו כמובן את חשיבות ההגנה על עיתונאים וגופי תקשורת, אבל עם זאת הם השיבו שבשל מורכבות המשימות המוטלות על המשטרה לא ניתן לקבוע הנחיות מראש לטיפול במצבים אלה, ויש להשאיר את העניין לשיקול דעתו של המפקד בשטח

אפרת רייטן:  בקצרה, זו התמצית

אפרת רייטן:       יחד עם זאת, ובמקביל גם לא קיבלנו שום תגובה למרות שביקשת התייחסות ממשרד לביטחון לאומי

אפרת רייטן:  לא התקבלה תגובה, ואז נשלח מכתב ממזכיר הכנסת, ב-7

אפרת רייטן: 6 כלומר עברו מאז כמה וכמה חודשים

אפרת רייטן:  פנה המזכיר לשר לביטחון לאומי לפי סעיף 60ח לתקנון הכנסת, והזכיר לו שהוא מחויב לתת לך תשובה וגם מאז, מיוני לא קיבלנו שום תגובה

דוד ביטן: אבל מה שאומרים לי זה ששלחו אלינו נוהל משנת 2019

אפרת רייטן: שמפורסם בכל מקום, לא צריך היה לשלוח אותו בגוגל

דוד ביטן: גם השופט מלצר דרך אגב, כשהוא דיבר איתי, אמר לי שלא זז שום דבר

דוד ביטן:  הוא לא פה היום, אבל אם הוא אמר לי שלא זז אני לוקח את מה שהוא אומר כדבר ברור

אפרת רייטן: אז גם לא זז, גם הייתה התנערות וגם היה חוסר יחס של המשרד לביטחון לאומי בעניין הזה בהחלטה של הוועדה, של אדוני היו"ר, ומאז גם נפצעו לא מעט עיתונאים, חלקם מקהל וציבור וחלקם גם מהמשטרה

אפרת רייטן:  היה יום אחד שבו הגיע לבית חולים Y-net, ידיעות אחרונות, הארץ, כתב של עיתון יפני

אפרת רייטן:  אני לא רואה שהמצב הזה הולך ומסתדר     

דוד ביטן: כן, אבל מה מצפים מהמשטרה שתעשה? כל פעם כשמגיע עיתונאי הם יזוזו רק לכיוון שלו, מה אתם מצפים?  

אפרת רייטן: אפשר לשוב להחלטת היו"ר בעצמו, מה שאתה קבעת

דוד ביטן: לא, אבל מה אתם מצפים? אתם אומרים "לא זז שום דבר" אבל - - -     

אפרת רייטן: אני חושבת שראשית אנחנו צריכים לשמוע את ארגון העיתונאים כי הוא בסוף זה - - -     

דוד ביטן: שמענו אותם אז

אפרת רייטן: הם נמצאים פה לדעתי גם היום

דוד ביטן: ארגון העיתונאים פה, קודם כל בואו נשמע את המשטרה

דוד ביטן:  בזמנו מי היה הנציג שלהם? יש פה הרבה לובשי מדים, אני לא יודע מי

דוד ביטן:  תכלס למה אי אפשר ליצור פה איזשהו נוהל שיהיה יחד עם מועצת העיתונות

דוד ביטן:  שייתן פתרון לעניין הזה

דוד ביטן:  פתרון מניח את הדעת, אתם לא יכולים שלא ייפצע אף אחד, ולא ייפגע אף אחד

דוד ביטן:  אתם לא יכולים לשמור על כל אחד, זה ברור לגמרי

דוד ביטן:  אני לא חושב שיש דרישה כזאת גם

דוד ביטן:  אבל מה הבעיה? למה כל דבר לוקח זמן?      

שלומי שגיא: שלומי שגיא, אני ראש חטיבת הדוברות והתקשורת במשטרת ישראל

שלומי שגיא:  בעברי הייתי מפקד תחנות משטרה, גם ברמלה וגם בתל אביב

שלומי שגיא:  הנושא מוכר לי משני הצדדים

שלומי שגיא:       בתחילת דבריי אני רוצה קודם כל לאחל רפואה שלמה לראש הממשלה, בשמי ובשם המפכ"ל ובשם משטרת ישראל

שלומי שגיא:       יש נוהל שתוקף ביולי 2020, שנותן מענה מפורש לכל הנושא של התנהלות המשטרה מול עיתונאים, בדגש - - -     

דוד ביטן: 2020 או 2019?     

שלומי שגיא: הוא תוקף ביולי 2020, הוא נוהל משנת 2019

שלומי שגיא:  הוא נותן מענה מפורט אדוני, לגבי כל ההתנהלות של המשטרה אל מול התקשורת בזירת אירוע

שלומי שגיא:  ואני רוצה לחדד כמה דברים

שלומי שגיא:      אחד, כאשר מדובר בפיגוע, באירוע רצח, באירוע מתוחם, התקשורת מגיעה לאזור שאנחנו מגדירים אותו

שלומי שגיא:  יש עליהם שמירה ואבטחה, ועל זה לא מדובר ביום-יום

שלומי שגיא:  יש אירועים הם נמצאים באזור שלהם, הם משדרים, יש לידם שוטרים, ובסך הכול באירועים האלה אני לא מכיר תקיפות

שלומי שגיא:       ולמה אני אומר "אני לא מכיר תקיפות"? כי כל תקיפה מגיעה אליי, ולרוב או אני, או המפכ"ל או אלי לוי מדברים עם אותו מותקף, לראות אם הוא הגיש תלונה

שלומי שגיא:  הייתה גם עיתונאית שזיהתה  במהלך חופשת לידה את התוקף שלה, שלחנו לה ניידת הביתה

שלומי שגיא:       אנחנו מלווים את זה כדוברות המשטרה, כל אירוע של תקיפה

שלומי שגיא:  ולמה אנחנו מלווים את זה? כי זה לא נחשב תקיפת עובד ציבור

שלומי שגיא:  תקיפת עיתונאים, ולכן אנחנו כדוברות המשטרה מלווים את זה

שלומי שגיא:  עד כאן זה מסודר, אין צורך לשנות את זה

שלומי שגיא:  זה זירות תחומות וכולי

שלומי שגיא:       מה שאני מדבר זה על מחאות כאשר במחאות העיתונאים כחלק מחופש העיתונות מתפזרים בתוך המחאה, אחד הולך ימינה, אחד הולך שמאלה, אחד הולך לתוך הקהל, אחד מחליט לשדר מעמדת השידור

שלומי שגיא:  ושם יש לנו את הקושי א', לזהות שהם עיתונאים, כי הרי הם לא הולכים עם ווסטים

שלומי שגיא:  בבינלאומי עיתונאי הולך עם ווסט ואז שוטר שנמצא סמוך אליו יודע לזהות אותו

שלומי שגיא:  פה בארץ הם מתנגדים לווסטים

שלומי שגיא:  ולכן לשוטר שנמצא בסמוך לעיתונאי, הוא לא יודע שהוא עיתונאי

שלומי שגיא:  אלא אם כן יש לידו צלם, או מצלמת וידאו

דוד ביטן: בדרך כלל כולם הולכים עם צלם

שלומי שגיא: לא כולם, אני יכול להגיד לך אדוני שיש כאלה שהולכים עם אייפון וזו המצלמה, אבל אני יכול להגיד לך שקשה לזהות

שלומי שגיא:  ההנחיה לשוטרים, ברגע שמזהים או שהם רואים, כמובן עיתונאים במצוקה, הם מיד מסייעים לו

שלומי שגיא:       יתירה מזאת, לכל העיתונאים יש את הטלפון שלי, של הסגן שלי, של הדובר בשטח

שלומי שגיא:  היה והם רואים שמשהו מתרחש סביבם הם מרימים טלפון ואנחנו שולחים שיטור כדי לעמוד לידם

שלומי שגיא:  הפרעה לעיתונאי במהלך השידור שלו זו לא עבירה פלילית, אם מדובר בתקיפה אנחנו רואים את זה בחומרה

שלומי שגיא:  אם זה בשטח אז כמובן מתבצע מעצר

שלומי שגיא:  ואני לא מדבר על אותו צלם Y-net שנתן אגרף לשוטר, זה משהו חריג והוא נעצר גם

שלומי שגיא:  אני מדבר בשוטף, כל העיתונאים מכירים אותי מכירים את הטלפון שלי, מכירים את הטלפון של הדובר בשטח

שלומי שגיא:  אין אירוע מחאה שאין דובר בשטח, ולכן הם מקבלים את כל המענה המלא

שלומי שגיא:       לאבטח כל עיתונאי אני לא יכול

שלומי שגיא:  אין לי יכולת, מה עוד שהם לא מזוהים, אלא אם כן הוא מחזיק מיקרופון של אותו ערוץ

שלומי שגיא:  ואז אני ידוע שנמצא לידי עיתונאי, אני יכול להגיד לך שהנוהל הזה נותן מענה מלא, אין צורך לתקף אותו, הוא גם תוקף עם ארגון העיתונאים

שלומי שגיא:  גם יושב ראש ארגון העיתונאים ולע"מ נמצאים איתי ועם אלי לוי בקשר צמוד, אנחנו גם מעדכנים אותם בכל דבר ולכן יש ליווי מלא

דוד ביטן: למה לא אמרתם בישיבה הקודמת שיש נוהל תקף ומלא?      

שלומי שגיא: אני אגיד לך שלא זימנו אותי, אם היו מזמנים אותי אז הייתי אומר את זה

ד"ר עידית חנוכה: הוועדה לא קובעת

שלומי שגיא: אני יודע שהוועדה לא קובעת

אפרת רייטן: היו כאן נציגים מהמשטרה

שלומי שגיא: אני לא מכחיש

שלומי שגיא:  אבל אני עברתי על הנוהל הזה כראש חטיבת הדוברות וגם כן ניסיון של מפקד הרבה שנים בשטח, אין מה לעדכן בנוהל הזה, הנוהל הזה מעודכן

דוד ביטן: הנוהל קוים כשהייתה את הבעיה שבערוץ 13 בזמנו

שלומי שגיא: הנוהל הזה קוים

דוד ביטן: לא, עובדה לא קוים

דוד ביטן:  תקפו אותם

אפרת רייטן: תקפו באופן חריג מאוד, אם אתה זוכר, זרקו עליהם את הגדר תיל, הגדר הזאת שהייתה סביבם

אפרת רייטן:  לא היו שם שוטרים סביבם, הם כן היו באזור

דוד ביטן: דיברנו, היה דיון בגלל הדבר הזה

שלומי שגיא: על האירוע הזה בירושלים? הפיגוע בנווה יעקב?      

אברהם בצלאל: בנווה יעקב במוצאי שבת

שלומי שגיא: אני הייתי שם

שלומי שגיא:  יכול להיות שהאירועים קרו בהבזק של שנייה

שלומי שגיא:  אבל השוטרים כן הגיבו לכיוונם, שוטרים כן הגנו עליהם

שלומי שגיא:  נכון בשנייה של - - -     

אפרת רייטן: בסרט זה לא נראה כך

אפרת רייטן:  לא היינו מתכנסים

שלומי שגיא: כמפקד בשטח אני יכול להגיד ששנייה יכולים לדחוף עליי גדר

שלומי שגיא:  לוקח את הדקה, שתיים שהשוטרים מתעשתים ומגיבים

שלומי שגיא:  זה לא הכול, נכון שתמיד מה שמצולם

שלומי שגיא:  אני יכול להגיד לכם ששם הליווי היה מלא

שלומי שגיא:  הם גם היו מתוחמים

שלומי שגיא:  בשלב מסוים הם פרצו את התיחום והם התחילו לרוץ לכל עבר כדי לצלם

אפרת רייטן: זה לא זה, זה לא המקרה, אני מצטערת

שלומי שגיא: אני אגיד לך מתי הם פרצו א התיחום

שלומי שגיא:  כשהמפכ"ל והשר התקדמו לעבר הזירה

אפרת רייטן: העיתונאים שפרצו את התיחום? אנחנו לא מדברים על זה

שלומי שגיא: העיתונאים פרצו את התיחום

שלומי שגיא:  לגבי התקיפה, מה שאת מדברת על ערוץ 13 זה היה כבר לקראת סיום כשהצירים כבר כמעט נפתחו לחלוטין, דיללנו את הכוחות, ברגע שהתחיל האירוע הזה החזרנו את הכוחות ומיקמנו את הכוחות

שלומי שגיא:  בסוף - - -     

אברהם בצלאל: הייתי שם

דוד ביטן: היית שם? מה עשית שם?     

אפרת רייטן: אנחנו לא רוצים להקשות על המשטרה, זאת לא הכוונה

אפרת רייטן:  אנחנו גם לא מחפשים אשמים ולא רוצים פה לעשות

אפרת רייטן:  לא רוצים לתלות פה אף אחד

אפרת רייטן:  הרמנו דגל, יש הרבה מאות פעמים שבהן צריך רגע לשקף לכם, אולי דברים שאתם לא רואים

דוד ביטן: את השופט מלצר אתה מכיר?     

שלומי שגיא: ברור

שלומי שגיא:  שמעתי עליו

דוד ביטן: אני מבקש, שב עם השופט מלצר, תגיע אתו לסיכום

דוד ביטן:  אם הנוהל הזה מספק אותו, מספק גם אותי, אני אומר לך את האמת

דוד ביטן:  לא שיש לי בעיה חברת הכנסת

דוד ביטן:  אבל השופט מלצר גם מקובל עליה

דוד ביטן:  הוא טוען, אין נוהל שמספק בזה

דוד ביטן:  אני מבקש ממך שב אתו, תגיע אתו למה שתגיע, עליי זה מקובל

אפרת רייטן: יש פה בעיה שצריכה פתרון

דוד ביטן: שבוע ימים זה בסדר לשבת עם השופט מלצר?      

שלומי שגיא: בסדר

דוד ביטן: נקיים ישיבה בעוד שבוע, לפני הפגרה, קצרה

דוד ביטן:  שבה נראה מה התרחש בשבוע הזה עם השופט מלצר ונגמור את הסיפור הזה

שלומי שגיא: אני כבר אומר, גם אם השופט ירצה תיקונים וכולי אנחנו - - -     

דוד ביטן: אני מאמין שהוא ירצה תיקונים, תתקנו לו וזהו

דוד ביטן:  יש לנו את אותו אינטרס 

גבי פיסמן: ממשרד המשפטים - יש אישור

אפרת רייטן: יש כאן נציג מהמשרד לביטחון לאומי?      

דוד ביטן: הוא נציג של המשטרה

דוד ביטן:  משטרה בשבילי זה בסדר גמור

רועי הראל: לשכת השר שלנו העבירה את מענה המשטרה לוועדה

רועי הראל:  לכן לשכת השר הייתה, אני לא ידעתי שהם מעבירים אבל הם אלו שהעבירו את נוהלי המשטרה לפנייה של ועדת הכללה

אפרת רייטן: אז למה קיבלתם מכתב מהמזכיר של הכנסת?      

רועי הראל: ב-28 למרס?      

אפרת רייטן: לא, אתם קיבלתם מכתב תזכורת ממזכיר הכנסת שלא העברתם התייחסות

רועי הראל: ב-28 למרס העבירה, לשכת השר שלנו - - -     

אפרת רייטן: הגבת למכתב של מזכיר הכנסת?      

רועי הראל: אני אסיים את המשפט

רועי הראל:  ככה אני זוכר

דוד ביטן: בסדר, בואו לא נתפוס אותם ב - - -     

אפרת רייטן: לא, כי הוא אומר שאני לא מדייקת אז אני רוצה להבין למה

רועי הראל: ב-26 למרס יצאה תזכורת

רועי הראל:  ב-28 למרס נשלח מענה המשטרה, התייחסות המשטרה לוועדת הכלכלה

דוד ביטן: משטרה זה המשרד לביטחון פנים

רועי הראל: מלשכת שר שלנו

אפרת רייטן: תזכורת שלכם, אבל אנחנו קיבלנו כבר ב-9 למרס את התשובה מהמשטרה

אפרת רייטן:  אז אתם שלחתם אחר כך תזכורת למשטרה?      

רועי הראל: אז יכול להיות שביקשו התייחסות ולשכת השר אמרה, שלחה את המענה - - -     

אפרת רייטן: איזה מענה? אתם קיבלתם ביוני, עכשיו ביוני

אפרת רייטן:  קיבלתם ביוני תזכורת ממזכיר הכנסת

אברהם בצלאל: כי הם נתנו מענה שאומר שמפנים לנוהל של 2019

אפרת רייטן: חברים, זה לא נכון

אפרת רייטן:  מזכיר הכנסת - - -     

רועי הראל: אני לא ראיתי את המכתב של, את המכתב שלך ראיתי היום

אפרת רייטן: היום ראית את המכתב שלי? את המכתב של מזכיר הכנסת לא ראית?     

רועי הראל: אני ראיתי אותו היום, בבוקר, בזימון לדיון

אפרת רייטן: את המכתב של מזכיר הכנסת לא ראיתם?     

רועי הראל: אני אבדוק שוב לאן זה הגיע

רועי הראל:  אבל לשכת השר בסוף מרס העבירה את מענה המשטרה

דוד ביטן: היא הייתה עורכת דין שעבדה בזה

דוד ביטן:  עזוב, לא צריך להסתבך עם זה

דוד ביטן:  אני מציע, נעזוב את זה כרגע

דוד ביטן:  עוד שבוע אנחנו נעשה ישיבה

דוד ביטן:  אני מבקש אם אתה יכול, שב עם השופט מלצר סכמו את הנוהל

דוד ביטן:  משרד המשפטים מעוניין לשבת בישיבה הזאת, אני לא מפריע לכם תשבו גם אתם ובואו נסיים את זה בעוד שבוע, בסדר?      תקבעי ישיבה מוקדמת ונסיים את העניין בעוד שבוע

דוד ביטן:  כי יש פגרה ואני חייב לסיים את זה

עידן רול: אבל אדוני, נוהל לפי מה שדובר, לא להפנות לנוהל שאומר מצבים שבהם אי אפשר לשלוח תקשורת

עידן רול:  לא ביקשנו פתרון

אפרת רייטן: הוא הציע שכבוד השופט בדימוס חנן מלצר יישב עם המשטרה

עידן רול: זה היה הרעיון המקורי, זה מה שאני אומר, זו הייתה המסקנה - - -     

דוד ביטן: אם השופט מלצר יקבל את הנוהל או יתקן והם יסכימו לתקן ונגמר הסיפור אז מבחינתי זה בסדר

דוד ביטן:  אני לא בא במקום המשטרה ואני לא בא במקום השופט שהוא יושב ראש מועצת העיתונות

עידן רול: אבל זה היה הסיכום בפברואר שהם יישבו עם השופט מלצר

עידן רול:  לזה הגענו

דוד ביטן: שלומי שגיא אומר שהוא לא היה בישיבה הקודמת ולכן אנחנו נותנים לו את הקרדיט לסיים את העניין הזה, ונסיים את הסיפור הזה

עידן רול: אני רק רוצה לומר משהו

עידן רול:  הנוהל שהפניתם אליו במשרד לביטחון לאומי הוא נוהל שבעצם מדבר על מצב שבדיוק ממנו אנחנו רוצים להימנע

עידן רול:  המטרה של הדיון הזה היא לוודא שתפקידה של התקשורת החופשית יישמר

עידן רול:  כלומר שגם במצבים מסוכנים או גם במצבים שהם לא בטוחים עבור אנשי תקשורת או שמרתיעים אותם התקשורת תרגיש בטוחה לבצע את תפקידה

דוד ביטן: אבל הוא מדבר על מחאה שהם מתערבבים בקהל

דוד ביטן:  הם לא מסוגלים לתת להם הגנה מוחלטת

עידן רול: אדוני היושב ראש התשובה של המשרד לביטחון לאומי הייתה הפנייה לנוהל מ-2019 שאומר בדיוק תוצאה שאנחנו לא רוצים

עידן רול:  שאומר "במקרים מסוימים המשטרה יכולה לקבוע שהתקשורת לא יכולה להגיע ולסקר" זה לא מה שאנחנו רוצים, אנחנו רוצים לוודא שהתקשורת תסקר

שלומי שגיא: אתה לקחת סעיף אחד מתוך הנוהל

שלומי שגיא:  הנוהל מדבר על חופש העיתונות

שלומי שגיא:  מדבר על כמה שיותר לתת חופש לעיתונות, לא להגביל את העיתונות

עידן רול: אבל הוא לא נותן מענה למצבים האלה

שלומי שגיא: תקרא את הנוהל

שלומי שגיא:  ויתרה מזאת, אני כבר אמרתי בתחילת דבריי כשלא היית כאן

שלומי שגיא:  אני עובד מול בערך בין 200 ל-250 כתבים במדינת ישראל

שלומי שגיא:  לכולם יש את הטלפון שלי, של הסגן שלי, והם מקבלים מענה אונליין גם בזמן אירוע

שלומי שגיא:  באירועים של פיגוע ורצח הם מתוחמים ומאובטחים ואין עם זה שום בעיה

שלומי שגיא:       בזמן מחאות כשאתם מתפזרים בשטח ולא נושאים ווסט אתה מכיר את התקשורת הבינלאומית, כשאני עובד עם תקשורת בינלאומית כולם באים עם ווסט ואז אני יודע לזהות כתב שנמצא לידי

שלומי שגיא:  ולכן יש קושי בלזהות אותם, גם אם הם מותקפים וגם אם יש קטטה, אז השוטר מתייחס אליהם כאל קטטה בין אזרחים

שלומי שגיא:  ולכן יש טלפון של הדובר

שלומי שגיא:  את הנוהל הזה קבע יושב הראש שאני אשב עם השופט מלצר, אם לכבוד השופט יהיו הערות וכמובן נציגה ממשרד המשפטים כאן, אנחנו נביא את זה לפני הוועדה, אם נגיע להסכמות, נגיע להסכמות עוד לפני ונציג את זה בפני הוועדה

עידן רול: אדוני, אין בעיה

עידן רול:  זה בדיוק העניין, ווסט לדוגמה זה פתרון שעבד בתקשורת בין לאומית

שלומי שגיא: אבל ווסט לא עובד בתקשורת הישראלית

שלומי שגיא:  יושבת לימינך כתבת לשעבר, אם תיתן לה ווסט כחול

אפרת רייטן: אני אף פעם לא הייתי כתבת אבל לא אכפת לי להיות הדוגמה

שלומי שגיא: במצעד הדגלים ביקשתי לצמד אותם, לתת להם צמידים

דוד ביטן: למה התקשורת לא מוכנה?      

שלומי שגיא: לא מוכנים לשים ווסט אדוני

עידן רול: כי התקשורת הבינלאומית שנה שעברה במצעד הדגלים הוצאנו החלטה שיש ווסטים סגולים לכל התקשורת הבין לאומית

אפרת רייטן: אז למה הם לא מוכנים?      

עידן רול: אחרי מה שקרה לשירין אבו עאקלה

שלומי שגיא: במצעד הדגלים ביקשתי לצמד אותם, לתת להם צמיד בצבע מסוים, ששוטרים יידעו, זה עיתונאי, אם יש איזו מצוקה מהר לגשת אליו

שלומי שגיא:  הם סירבו בתוקף לשים ווסטים, גם לצמיד היו ציוצים בטוויטר נגד זה, עיתונאים התנגדו לזה

שלומי שגיא:  בסוף הם השתכנעו

אפרת רייטן: למה?     

שלומי שגיא: למה? כי אני מתייג אותם

שלומי שגיא:  הם לא רצו שיתייגו אותם, הם רצו להסתובב חופשיים בשטח

עידן רול: הם מחזיקים מצלמה ומיקרופון, אני חושב שזה דבר די ברור שהם עיתונאים

אפרת רייטן: צריך להבין למה? אולי זה יכול דווקא לשמור על החיים שלכם

עידן רול: עם העיתונאים הזרים זה עבד מדהים

שלומי שגיא: זה מצוין עם הכתבים הזרים

שלומי שגיא:  אם יוסכם על ידי לע"מ, על ידי ארגון העיתונאים שהם ילכו בזמן אירוע, במחאות עם ווסטים, לא רק זה, אני מוכן כמשטרה שגם נקנה להם את הווסטים

דוד ביטן: תן להם את זה נייק

שלומי שגיא: בכל מקרה, כראש חטיבת הדוברות אני הכי אשמח

שלומי שגיא:  כי אני עובד בצמוד ובשוטף עם התקשורת, הדבר האחרון שאני רוצה זה שציפורן של עיתונאי ייפגע בזמן שהוא מסקר וחופש העיתונות

שלומי שגיא:  גם כשוטר וגם כראש חטיבת הדוברות

שלומי שגיא:  ולכן אני אשמח, כי בסוף שוטר בשטח לא יודע לזהות כעיתונאי, לא יודע

שלומי שגיא:  אין יכולת

עידן רול: אבל חברים זו בדיוק הנקודה שהיה לי חשוב לומר, למה אף אחד לא פה מועמד למשפט, למה לא מאשימים את המשטרה

עידן רול:  ברור שיש הרבה אתגרים פה וברור שכזו כמות של אירועים מעמיסה על המשטרה

עידן רול:  זה בדיוק למה דיברנו על נוהל, לפעמים דברים קטנים פשוטים שמצמצמים את היקף החשיפה

אפרת רייטן: אני מבינה שהם לא רוצים

אפרת רייטן:  למה אתם לא רוצים?     

דוד ביטן: למה אתם לא רוצים באמת? לפחות במחאות

דוד ביטן:  איפה שיש לכם מסגרת נפרדת יודעים שאתם עיתונאים, איפה שאתם מתערבבים בקהל, השוטר צריך לנחש שאתה עיתונאי?      

עידן רול: היום כולם מחזיקים מצלמה

דוד ביטן: בסדר, היום אפילו סתם אנשים מצלמים

עידן רול: לכן צריך ווסט

עידן רול:  אני אומר כי היום קשה לדעת מי עיתונאי ומי לא

אלי גרשנקרוין: בוקר טוב

אלי גרשנקרוין:  קודם כל אני מודה לכבוד היושב ראש וחברי הכנסת על הדיון הזה

אלי גרשנקרוין:  אגב, מאז הדיון הקודם שהתקיים בפברואר אנחנו סופרים כבר 30 מקרים של תקיפה נגד עיתונאים

אלי גרשנקרוין:  רק לסבר את האוזן, מתחילת השנה יש 38 מקרי תקיפה נגד עיתונאים אחרי אתמול

אלי גרשנקרוין:  כשבתקופה המקבילה אשתקד ב-2022 היו 15 מקרים בלבד

אלי גרשנקרוין:  אנחנו בזינוק דרמטי במקרים של תקיפה נגד עיתונאים

אלי גרשנקרוין:  ואני רוצה להתייחס, העלו פה כמה דברים אני ברשותכם רוצה להתייחס לרובם

אלי גרשנקרוין:  קודם כל בעניין הנוהל

אלי גרשנקרוין:  אני רוצה לסבר את האוזן, הנוהל שגובש מהמשטרה זה נוהל שהוא גובש בעקבות עתירה שהארגון והאגודה לזכויות האזרח הגישו לבג"ץ ב-2017

אלי גרשנקרוין:  וב-2018 ישבנו וגיבשנו ביחד עם משטרה את הנוהל, ולכן אני מבקש שכל שינוי בנוהל יהיה גם בשיתוף הארגון

אלי גרשנקרוין:  זאת אומרת כבודו של השופט חנן מלצר מונח אבל ארגון העיתונאים חייב להיות שותף לכל שינוי ותיקון בנוהל, אבל אם זאת אני רוצה להגיד משהו שאולי יפתיע פה חלק - - -     

דוד ביטן: מה, אתם לא סומכים על השופט מלצר? לא הבנתי את זה

אלי גרשנקרוין: אנחנו כמי שמייצג את רוב העיתונאים בישראל מבקשים להיות חלק מה - - -     

דוד ביטן: אז אני סומך עליו

דוד ביטן:  אם השופט מלצר יגיד לי שהנוהל הוא בסדר בתיקון כזה או אחר אני לוקח את זה איך שזה

דוד ביטן:  אתם ארגון העיתונאים יכול לעשות אחר כך מה שהוא רוצה, אין לי בעיה

דוד ביטן:  אני מדבר עליי כעל יושב ראש ועדה ועל חברי הכנסת

אלי גרשנקרוין: אין בעיה

אלי גרשנקרוין:  תראו, אני רוצה להגיד משהו שאולי יפתיע פה חלק מהמשתתפים

אלי גרשנקרוין:  אנחנו חושבים שהנוהל עצמו הוא בסדר גמור

אלי גרשנקרוין:  הוא גובש יחד עם הארגון, הוא שונה ב-2020

דוד ביטן: אולי צוק העיתים, צריך לשנות ממנו משהו?      

אלי גרשנקרוין: אנחנו חושבים שאולי בשוליים צריך לעשות תיקונים, אבל הנוהל כנוהל הוא בסדר גמור

אלי גרשנקרוין:  ומי שחושב שתיקונים כאלה ואחרים בנוהל הם אלה שישנו את התמונה הקשה שאנחנו רואים בשטח אז אני חושב שהוא טועה

דוד ביטן: אז מה אתה רוצה, אבטחה צמודה?      

אלי גרשנקרוין: חס  וחלילה

אלי גרשנקרוין:  אני רוצה להפריד שני דברים

אלי גרשנקרוין:  אני רוצה להפריד את החיכוך של השוטרים עם העיתונאים, ומה שאנחנו קוראים לו תקיפות של עיתונאים על ידי שוטרים

אלי גרשנקרוין:  למשל, רק ביום שלישי האחרון, "יום השיבוש" התחיל עם זה שצלם "הארץ" רמי שלוש עוכב כמעט לחצי שעה על ידי המשטרה בהפגנה למרות שהוא לא הפריע ולא עשה שום דבר, עוכב לחצי שעה על ידי שוטרים

אלי גרשנקרוין:  למרות היו עליו שתי מצלמות שאי אפשר היה לפספס

אלי גרשנקרוין:  דקה אחרי שהוא עוכב הוא הוציא את תעודת העיתונאי שלו והראה אותה לשוטרים, עם זאת השוטרים ראו לנכון לעכב אותו למשך חצי שעה עד ששחררו אותו להבנתי בהנחיית דרגים בכירים במשטרה, לא יודע אם זה היה דובר המחוז, אולי זה היה דובר המשטרה

אלי גרשנקרוין:      אני לא אתייחס למקרה של צלם ידיעות שבאמת נעצר כי גם יש תיעוד שכנראה הייתה שם איזושהי התנהלות מול השוטרים והוא החטיף אגרוף, התיעוד לא ברור

אלי גרשנקרוין:  ביום שלישי בערב בקפלן, וזה מקרה שכדאי לדבר עליו, קבוצת עיתונאים, שלושה כתבים וצלם נמצאים בקבוצה מגודרת לא ליד המפגינים

אלי גרשנקרוין:  כל מה שאני מספר עכשיו זה מתועד והועלה לטוויטר על ידי ניר גונטז' שהיה שם

אלי גרשנקרוין:  השוטרים רואים אותם, ואומרים "חברים, המכת"זית עוד שנייה יורה" למרות שהם לא ליד המפגינים

אלי גרשנקרוין:  "חבל על המצלמה, חבר" כך הוא אומר אחד השוטרים בשטח

אלי גרשנקרוין:  העיתונאים מתחילים לנוע לכיוון מקום מחסה כדי להסתתר מזה

אלי גרשנקרוין:  זרם המכת"זית נורה, פוגע לצלם ישראלי שעובד עבור עיתון זר, פוגע לו בכינון ישיר לראש

אלי גרשנקרוין:  ואותו צלם הוא גם החזיק מצלמה, אז כתוצאה מהזרם המצלמה נכנסה לו לראש, אותו צלם נפגע ופונה לטיפול רפואי באיכילוב

אפרת רייטן: ואלה התמונות שמראים בעיתונות הזרה עכשיו

דוד ביטן: אני מאמין שיש להם תשובה לזה

דוד ביטן:  אנחנו לא בית משפט, תבין את זה, עם כל הכבוד

אלי גרשנקרוין: אני רוצה להתייחס לעניין הווסטים

אלי גרשנקרוין:  קודם כל גם אנחנו בארגון מחלקים אפודים וקוראים לעיתונאים ולכתבים ולצלמים ללבוש אותם

דוד ביטן: מה קורה על מה ששאלו אותך, על העניין שיצליחו לראות שאתה עיתונאי? למה אתם לא מטפלים בזה?     

אלי גרשנקרוין: אנחנו לא  יכולים  וזה לא נכון לחייב כתבים לענוד אמצעי זיהוי

אלי גרשנקרוין:  לפעמים כתבים רוצים להיטמע בקהל

אלי גרשנקרוין:  אגב, הם מבינים שהדבר הזה הוא גם מעמיד אותם באיזשהו סיכון מסוים

אלי גרשנקרוין:  כי באמת אז לשוטרים יותר קשה לזהות אותם

אלי גרשנקרוין:  ואני רוצה להגיד, במקרים כאלה אנחנו גם לא באים בטענות למשטרה

אלי גרשנקרוין:  אבל כאמור שוב, במקרה כמו שסיפרתי שהיה ביום שלישי בערב או ביום שלישי בבוקר, אנחנו רואים סיטואציה שהעיתונאי מזוהה באופן חד משמעי הוא בכל זאת מותקף

אלי גרשנקרוין:      ברשותך אדוני עוד נקודה אחת

אלי גרשנקרוין:  אני רוצה לדבר גם על תקיפות של עיתונאים שלא על ידי שוטרים, בסדר? העיתונאים הולכים, מסקרים איזושהי הפגנה, איזשהו אירוע והם מותקפים על ידי הקהל

אלי גרשנקרוין:  תראו, במקרה הזה אין לי ציפייה, בטח באירוע של רב משתתפים, של עשרות אלפים, של מאות אלפי אנשים, שהמשטרה תדע להגן ברגע האמת על כל עיתונאי ועיתונאי

אלי גרשנקרוין:  אבל מה שאנחנו רואים, שהרבה פעמים התקיפות האלה מתועדות כי זה צוותי תקשורת, אז לפעמים המצלמה ממשיכה לרוץ והתקיפה מתועדת, כמו שהיה במקרה של התקיפה של כתב 13 יוסי אלי בהפגנה שהייתה פה בירושלים

אלי גרשנקרוין:  כתוצאה מהתקיפה הזאת שתועדה, גם יוסי נפגע ופונה עם שבר בצלעות וגם הצלם שלו נפגע

אלי גרשנקרוין:  התקיפה מתועדת, להבנתי עד היום לא הוגשו כתבי אישום על התקיפה הזאת

אלי גרשנקרוין:       ופה הקריאה שלנו למשטרה היא אכן בצורה חד משמעית, אנחנו מצפים שתקיפות נגד עיתונאים ייחקרו ויוגשו כתבי אישום

אלי גרשנקרוין:  בשנתיים האחרונות הוגשו כ-3 כתבי - - -     

דוד ביטן: חקרו, הגשת כתבי אישום זה לא עניין של, אני לא יכול לחייב אותם להגיש כתב אישום

אפרת רייטן: פרקליטות

דוד ביטן: אני רוצה דבר אחד כן להגיד, אתם צריכים להוציא, זה לא נוהל

דוד ביטן:  המפכ"ל או אתה, אני לא יודע מי, להוציא הודעה לשוטרים בשטח להתייחס לעיתונאים בצורה שונה

אפרת רייטן: לחדד עוד פעם את הנהלים, לרענן

דוד ביטן: זה דבר ראשון

דוד ביטן:  דבר שני, תקיפות על עיתונאים צריך לחקור בצורה מאוד יסודית ומהירה

דוד ביטן:  אלה שני הדברים שאני מבקש אותם בלי קשר לנוהל הזה וכולי כי בלי להיכנס לגופו של עניין ברור שאם יש לכם טענה כזאת, להם, אני לא בית משפט, אבל ככלל זה צריך להיות ככה

דוד ביטן:  רואים עיתונאי בשטח צריך להתייחס אליו בהוגנות ובעדינות מה שנקרא

דוד ביטן:  אלא אם כן הוא הולך עם המצלמה שלו ומתחיל להכות אנשים, אבל זה לא המצב

דוד ביטן:  אז תוסיפי גם את זה לעניין

שלומי שגיא: א' באירוע הזה של אותו מכת"ז, מי שהיה שם זה מפקד המרחב

שלומי שגיא:  הוא ביקש מהכתבים שנמצאו שם יחד עם הקהל וניסו לרדת לאיילון, הוא ביקש מהם לזוז הצידה

שלומי שגיא:  יותר מזה, הוא גם עיכב את הפעלת המכת"זית בשנייה שהוא ראה שיש שם כתבים

שלומי שגיא:  הוא ביקש מהם לזוז, הם היו מוטמעים בתוך הקהל

שלומי שגיא:  לגבי תקיפות כתבים, גם יוסי אלי, גם אני דיברתי אתו אישית

שלומי שגיא:  אירוע חמור ביותר

שלומי שגיא:  גם אותה כתבת של ערוץ 14 שהייתה בהיריון והותקפה, חמור ביותר ואיתרנו את החשוד ועצרנו אותו

שלומי שגיא:       לגבי כתבי אישום, זה תהליך יותר ארוך

שלומי שגיא:  אבל אני אומר לך שאנחנו עוקבים אחרי זה אישית

שלומי שגיא:  כל כתב שמותקף, עלי מוגרבי שהותקף - - -     

דוד ביטן: מי זה אנחנו?     

שלומי שגיא: גם חטיבת הדוברות, כי יש לנו מורכבות

שלומי שגיא:  באח"ם באגף החקירות אין קטלוג כזה שנקרא תקיפת עיתונאים, אין עבירה כזאת בחוק

שלומי שגיא:  עיתונאי הוא לא עובד ציבור, לכן הוא אזרח ככל האזרח, ולכן יש לנו קושי בלאתר את זה כנראה, בארגון אני מקבל את זה שהם עוקבים אחרי זה, אני אשמח לקבל מהארגון - - -     

דוד ביטן: בסדר, אבל היועצת המשפטית יכולה להוציא הנחייה

דוד ביטן:  גם אם זה לא כתוב, יש בחוק סעיף

אלי גרשנקרוין: יש נוהל של פרקליט המדינה שקובע שתקיפת עיתונאים כמו כתקיפת עובד ציבור

אפרת רייטן: זה חשוב מאוד

דוד ביטן: אין סעיף היועצת המשפטית יכולה להוציא נוהל כזה

אפרת רייטן: לא, אבל יש לך של פרקליט המדינה, זה אותו הדבר

שלומי שגיא: בכל מקרה אנחנו עוקבים אחרי זה

שלומי שגיא:  אני גם אשב עם נציג הארגון, לקבל את כל 38 המקרים וגם נענה להם על כל 38 המקרים

דוד ביטן: אתה יכול להביא לנו דיווח על זה בשיבה הבאה בעוד שבוע

שלומי שגיא: אם אני אקבל את המספרים ואת השמות

אפרת רייטן: רק נגיד לפרוטוקול שהעלינו

אפרת רייטן:  עידן רול ואני העלינו לכנת, למליאה הצעת חוק שבדיוק אמורה לטפל בזה באופן ספציפי כי הוא אמר שאין חוק כזה

דוד ביטן: ומה קרה לזה?     

אפרת רייטן: תנחש

אפרת רייטן:  שר המשפטים החליט לדחות את זה, ובכלל לצעוק עלינו למה לא שלחנו לו ווטסאפ לשאול לשלומו

דוד ביטן: למה הוא היה חולה?     

אפרת רייטן: לא, הייתה לו הפגנה מול הבית אז הוא אמר שאנחנו צבועים, שלא יכול להיות שאנחנו רוצים להגן על עיתונאים אבל במקביל לא שולחים לו הודעת ווטסאפ - - -      

עידן רול: אגב, למותר לציין שהצעת החוק חלה על כלל העיתונאים לרבות ערוץ 14 לרבות כולם

עינת עובדיה: אני אשמח לדבר על הצעת החוק הזאת שהוצעה על ידי מכון זולת

דוד ביטן: אבל לא נתתי לך רשות, נתתי דווקא לזה שהצביע

יחיאל לסרי: שמי יחיאל לימור ואני נציג מועצת העיתונות, חבר הנשיאות ואני מייצג פה את השופט מלצר שמתנצל שלא יכול היה להגיע

יחיאל לסרי:  לכן בשמו אני יכול לומר שהצעתך מקובלת על מועצת העיתונות ונשמח לשתף פעולה בכל דבר

יחיאל לסרי:  זו הצעה אופרטיבית אחת

יחיאל לסרי:       אני הייתי מציע שבכל קורס מפקדים של משטרת ישראל בכל הדרגים תונהג הרצאה או שיעור שעוסק ביחסים בין עיתונות למשטרה, תודה

ישעיהו קומורניק: אני שייקה קומורניק אני מייצג את אגודת העיתונאים מירושלים ואני רוצה לומר שהמצב - - -     

דוד ביטן: אתם לא בוועד של אגודת העיתונות?     

ישעיהו קומורניק: אני גם בנשיאות מועצת העיתונות זה שני כובעים

אפרת רייטן: יש את מועצת העיתונות, אגודת העיתונאות וארגון העיתונאים

דוד ביטן: תנו לו להיות יושב ראש של הכול

דוד ביטן:  מה אתם צריכים?      

ישעיהו קומורניק: אני רוצה לומר שאנחנו מקבלים שהמצב מאז פברואר כשהייתה הישיבה הקודמת הפך להיות גרוע יותר, הוא לא הוטב

ישעיהו קומורניק:  ואני בהחלט חושב שהנוהל הזה, יכול להיות שהוא טוב, אבל הוא לא מחלחל לדרגי השטח

ישעיהו קומורניק:  אנחנו רואים שוטרים שאומרים לעיתונאי "לא מעניין אותי מי אתה" למראות שהוא מציג תעודת עיתונאי "אומרים לו "לא מעניין אותי מי אתה, עוף מפה" וכאלה דברים

ישעיהו קומורניק:  ואפילו זה מגיע לידי תקיפה של עיתונאים

ישעיהו קומורניק:  אני חושב שכפי שאמר פרופסור לימור צריך להעלות את המודעות בדרגי השטח, המשטרה צריכה - - -     

דוד ביטן: אז דיברנו על זה שהמפכ"ל יוציא הודעה

ישעיהו קומורניק: אבל מתברר שזה לא מחלחל לשוטרים

ישעיהו קומורניק:  היו צריכים להעלות את המודעות את המודעות בקרב השוטרים

ישעיהו קומורניק:  ההצעה הזאת של להביא עיתונאים וותיקים שיסבירו להם את הדילמות בעבודה או שיסבירו לשוטרים על חופש העיתונות, על חשיבות של הנושא, זה דבר קריטי

ישעיהו קומורניק:  אני חשוב שצריך להעלות את המודעות

דוד ביטן: שעכשיו  יעשו הרצאות לכל השוטרים?      

שלומי שגיא: אני יכול גם להתייחס במילה

שלומי שגיא:  בכל קורס שוטרים יש הרצאה בנושא תקשורת והתנהגות מול עיתונאים

שלומי שגיא:  יתרה מזאת, מקורס קצינים ומעלה, אדוני אני המרצה

שלומי שגיא:  אני מרצה בכל הקורסים, קורס פו"מ קורס מדריכים

דוד ביטן: אבל אתה באיזה תפקיד במשטרה?      

שלומי שגיא: ראש חטיבת הדוברות והתקשורת

דוד ביטן: אתה תת ניצב והדובר ניצב משנה?      

שלומי שגיא: הוא הסגן שלי

דוד ביטן: אז למה אתה לא הדובר וזהו? אני לא מבין

שלומי שגיא: אני ראש החטיבה, יש לי 40 - - -     

דוד ביטן: הדובר של הצבא הוא תת אלוף, נכון או שאני טועה?      

שלומי שגיא: הוא נחשב דובר צה"ל אבל ראש מערך הדוברות

שלומי שגיא:  אני גם ראש מערך הדוברות

דוד ביטן: אז פה זה שני תפקידים, טוב

יחיאל לסרי: עם כל הכבוד, דיברתי לא על הרצאות שלך אלא על הרצאות של הצד השני, זה הבדל גדול

יחיאל לסרי:  יש פאנלים של כתבים שמגיעים לפני השוטרים

יחיאל לסרי:      אני במשך שנים התנדבתי להרצאות בפני קציני משטרה, כשעוד הייתי עיתונאי פעיל

יחיאל לסרי:  יש הבדל אם עיתונאי פעיל, מרצה או מרצה מפקח שהוא קצין משטרה

דוד ביטן: האמת שהשוטרים מתמודדים עם הרבה בעיות בהפגנות, הכול יכול להיות

אפרת רייטן: באנו לעזור להם, להקל עליהם את העבודה

אפרת רייטן:  לסדר את הנהלים, אולי נעשה ווסטים, נעשה דברים שיעבדו, אנחנו באנו לעזור, לא באנו להפריע

עינת עובדיה: היי, שלום, שמי עינת

עינת עובדיה:  אני מנכ"לית מכון זולת לשוויון ולזכויות אדם

עינת עובדיה:  והצעת החוק שהניחו עידן רול וחברת הכנסת אפרת רייטן בכל סיעת העבודה, זו הצעת חוק שמנוסחת למעשה על בסיס נייר מדיניות שמכון זולת הניח על שולחן הכנסת

עינת עובדיה:  ואני חייבת להגיד שהדיון צריך להיות הרבה יותר עקרוני מאשר תקיפת עיתונאים בהפגנה כזו או אחרת, כי אנחנו רואים מתקפות על עיתונאים כבר משנת 2015 שזה מתקפות מאוד חריפות וחריגות, בגלל מילוי תפקידם

עינת עובדיה:  המתקפה היא בעצם לא המתקפה על העיתונאי עצמו שגם הוא זה שכמובן נפגע, אלא יש פה מתקפה על חופש הביטוי

עינת עובדיה:       כל עוד אין לנו עיגון בחקיקה של חופש ביטוי שהגרעין הקשה שלו זה חופש העיתונות, אז אנחנו נמשיך לראות כאלה תקיפות של עיתונאים

עינת עובדיה:  במקום לדון בנהלים של מה קורה בהפגנה כזו או אחרת ואם ילבשו ווסטים וגם על זה יש לי השגות, כיוון שהיום אנחנו נמצאים בכזה מצב שעיתונאים מותקפים בגלל העבודה שלהם, אז אם הם מסמנים את עצמם בווסטים הם חושפים את עצמם למתקפות של אזרחים

עינת עובדיה:  ולכן אני אומרת הנוהל חייב להיות מעוגן בחקיקה

עינת עובדיה:  החקיקה שאנחנו הגשנו לכנסת שנפלה ביום רביעי לפני שבועיים

דוד ביטן: אני לא חושב שאת צודקת, עם כל הכבוד

עינת עובדיה: אין בעיה

דוד ביטן: לא כל דבר צריך חוק

עינת עובדיה: זה לא עניין של חוק או לא חוק, הבעיה היא שאין עיגון של חופש העיתונות, אין עיגון בחקיקת יסוד

דוד ביטן: יש עיגון של חופש העיתונות בפסיקת בית המשפט בית המשפט העליון

עינת עובדיה: ולא בחקיקת יסוד

דוד ביטן: היום זה כמו חקיקה לכל דבר ועניין

עינת עובדיה: בסדר, אנחנו רואים היום איך מדינת ישראל - - -     

דוד ביטן: בנושא של זכויות אדם פסיקת בית המשפט עיגנה את זה בצורה מאוד רצינית ולכן לא צריך לכל דבר חוק

דוד ביטן:  זה כמו שעכשיו אני אגיד שצריך חופש ביטוי, יש חופש ביוטי

אפרת רייטן: אבל לא בחוק

עינת עובדיה: לא בחוק

דוד ביטן: בסדר, אז מה? אז אין חופש ביטוי?      

אפרת רייטן: אם לא יהיה לך את הפירוש של בית המשפט בעניין הזה

דוד ביטן: אבל יש, מה זה אם?      

אפרת רייטן: לא, יש פסיקות אבל אתה יודע מה קורה בוועדה אחרת

אפרת רייטן:  בוועדה אחרת רוצים לבטל חוקים עוד רגע

דוד ביטן: עזבי, אני מדבר על עכשיו, יש חופש עיתונות לא צריך חוק בשביל זה

עינת עובדיה: אין חופש עיתונות כי ברגע שעיתונאי, שברור שהוא עיתונאי - - -     

אפרת רייטן: בוודאי, בארצות הברית זה בחוקה

אפרת רייטן:  אתה מבין? אני חושבת שעצם זה שאנחנו בכלל כאילו היום - - -     

דוד ביטן: בסדר, אז יש פסיקות של בית המשפט העליון

אפרת רייטן: אבל זה לא מספיק כי יושב פה יו"ר ועדת החוקה ורוצה להגביל את כוחות של בית המשפט ולהתייחס לפסיקות של בית המשפט כאל משהו לא מחייב לעומת מה שיש בכנסת

דוד ביטן: אין לזה שום קשר

עידן רול: אדוני היושב ראש הפסיקות האלה הגיעו כי לא הייתה חקיקה

עידן רול:  הפסיקות הגיעו מתוך ריק, מתוך העובדה שלא הייתה חקיקה שמעגנת את חופש הביטוי וחופש העיתונות

אפרת רייטן: בגלל שאין חוקים אז בית המשפט נאלץ להגיע לפסיקות מכוננות

דוד ביטן: גם חוק את יכולה לתקן נכון?      

עידן רול: אבל זה בדיוק הדיון, כנסת שמחוקקת חוק חופש הביטוי וחופש העיתונות לא תצטרך את פסיקת - - -     

דוד ביטן: אני אומר לך שאין צורך בחוק כיוון שזה מעוגן בהרבה מאוד נושאים, ויש חופש עיתונות, אין שום בעיה עם העניין הזה

דוד ביטן:  זה דבר ראשון

עידן רול: אני חושב שכנסת היא ריבון וזה חייב להיות מעוגן בחקיקה

דוד ביטן: 	דבר שני, אנחנו רצים אחרי כל מיני תיקוני חקיקה, אפשר לפתור את הבעיות גם בלי תיקוני חקיקה

אפרת רייטן: הלוואי

אפרת רייטן:  לא לפי לוין ורוטמן

אפרת רייטן:  אני אומרת לך את האמת

אפרת רייטן:  זה נכון מה שאתה אומר אדוני היו"ר עד לקדנציה הזאת

אפרת רייטן:  בקדנציה הזאת החוקים השתנו

דוד ביטן: אבל זה לא נושא הדיון

דוד ביטן:  נושא הדיון שלנו היה בעקבות בקשה של חברי כנסת

דוד ביטן:  זה לא נושא הדיון, אני לא רוצה להיכנס לזה עכשיו

עינת עובדיה: נושא הדיון הוא שהתקפה על עיתונאים היא בעצם התקפה על חופש העיתונות

עינת עובדיה:  וחופש העיתונות לא מעוגן בחקיקה

עינת עובדיה:  ואנחנו נמצאים במצב שכל זכויות היסוד שלנו מעוגנים בפרטאץ'

עינת עובדיה:  חלק בפסיקות בג"ץ חלק חקיקת יסוד כזו אחרת

עינת עובדיה:  אבל אין משהו, זו פשוט שיטה מחוררת

אפרת רייטן: אדוני היו"ר אני שואלת אותך שאלה, אתה סומך על יו"ר ועדת החוקה ושר המשפטים שישמרו על זה? אתה אומר, זה שאין חוק ויש רק פסיקות, אתה אומר "מבחינתי אני שקט ואני יודע שהדברים האלה יישמרו"?      

דוד ביטן: בוודאי, כן, אני סומך

דוד ביטן:  יש דברים שאי אפשר לשנות - - -      

אפרת רייטן: חצי ממדינת ישראל חושבת שלא

דוד ביטן: קודם כל אני מסכים שהתקפה על עיתונאים זו התקפה על חופש העיתונות ועל חופש הביטוי

דוד ביטן:  אין וויכוח, ועל זכות הציבור לדעת, זה דבר ראשון

דוד ביטן:  אבל לא צריך את זה בחקיקה, אבל זו דעתי, זה לא נושא הדיון

דוד ביטן:  בואו נעזוב את זה כרגע

דניאל בן-סימון: אני שמח להיות בוועדת הכלכלה אחרי שבקדנציה שהייתי חבר כנסת לא יצא לי

דניאל בן-סימון:  היו דיונים על חברות ענקיות על טייקונים, העדפתי לכתוב נגדם מאשר לבוא לפה

דניאל בן-סימון:  בכל מקרה נעים לי לראות אותך יושב בכיסא היושב ראש

דניאל בן-סימון:       דבר שלישי, אני מעדיף לרכז את ההצעות שלי לשבוע הבא, לישיבה האמתית

דניאל בן-סימון:  בגלל ש-      

עידן רול: הן צריכות להיות לפני, שבוע הבא זה כבר להציג את הנוהל

דניאל בן-סימון: אדוני היושב ראש אנחנו הולכים לתקופה לא טובה, לקרע בתוך הציבור

דניאל בן-סימון:  לעיתונאים יש חשיבות יוצאת דופן במצב שחברה נקרעת לשניים

דניאל בן-סימון:  מתפצלת, אולי באלימות

דניאל בן-סימון:  פה יהיה תפקיד מרכזי ביותר, לא רק למשטרה

דניאל בן-סימון:  אלא אני מעריך, כן? אולי אני טועה, אבל אני מעריך שאנחנו הולכים לכיוון לא טוב ואנחנו מתפצלים לשני כוחות

דניאל בן-סימון:       בעיתונות ובחופש העיתונות, למשטרה ולשילוב בין השניים יהיה תפקיד מרכזי ביום שמלחמת האזרחים אולי תסתיים, העיתונאים יצטרכו לספר את הסיפור, מה קרה כאן

דניאל בן-סימון:  והאלימות וכל דבר כזה

דניאל בן-סימון:  לכן אני בא לפה מטעם זולת, אני עובד שלה, ולכן כבוד היושב ראש בימים האלה יחסית זה סביר אבל לאור התקופה שאנחנו הולכים אליה, זה בעל חשיבות יוצאת דופן

דניאל בן-סימון:  זה היה בארצות הברית בתקופת וייטנאם, זה היה בצרפת בתקופת הנסיגה מאלג'יריה, העיתונאים מילאו תפקיד רציני ביותר כי החברה נקרעה לשניים, בין המחייבים לבין - - -      

דוד ביטן: העיתונאים יש להם תפקיד גם אם החברה לא נקעת לשניים, בכל מקרה

דניאל בן-סימון: פי כמה

דניאל בן-סימון:  לכן אני אומר זה מאוד חשוב שהדברים יהיו ברורים ושאתה תדע על איזה תיק - - -     

מיכל גרוס: אני עורכת דין מיכל גרוס מטעם הרשות השנייה לטלוויזיה ורדיו

מיכל גרוס:  הרשות השנייה רואה בחומרה את ההתגברות של האלימות בחברה בכלל וכלפי עיתונאים בפרט

מיכל גרוס:  ברור לכולם שזה נגזרת של האלימות ברחובות, שזה נגזרת של האלימות ברשתות החברתיות ולא ניתן לנתק את האלימות הספציפית כלפי עיתונאים ובעלי תפקידים בתחום התקשורת מהאלימות הכללית

מיכל גרוס:       נכון אמרו פה, עיתונאים זה לא עובדי ציבור, דמם אינו סמוק יותר זה ברור

מיכל גרוס:  אבל צריך להיות מובן שתופעה כזאת של אלימות כלפי כתבים מייצרת סוג של סתימת פיות

מיכל גרוס:  מייצרת חופש אפשרות לשדר מזירות אירוע וממילא מייצרת היעדר סיקור הולם

מיכל גרוס:  סיקור הולם זה בעצם בסיס האינטרס הציבורי

מיכל גרוס:  האינטרס של זכות הציבור לדעת כמו שהזכרת את זה, אנחנו דורשים שיינתן טיפול הולם

מיכל גרוס:  שתינתן תשובה טובה יותר, מענה והגנה לאותם עיתונאים שעושים את עבדותם בשטח, משום שאלה האינטרסים החשובים שעומדים בבסיס הדמוקרטיה

מיכל גרוס:       כשעיתונאי לא יכול לסקר, כשעיתונאי לא יכול להביא לציבור את מה שהוא מסקר מהשטח נוצרת כאן בעיה כפולה

מיכל גרוס:  גם פגיעה בעבודתו כעיתונאי, גם פגיעה בו כבן אדם אבל בעיקר פגיעה בציבור בכללותו שנמנע ממנו אותו סיקור עיתונאי

מיכל גרוס:  השיבוש הזה בעבודתם צריך להיפסק כמו גם הרתעת התוקפים, הרתעת המפריעים וזו הדרישה שלנו כרשות שנייה

דוד ביטן: תודה

דוד ביטן:  בואו נסכם דבר כזה

דוד ביטן:  אחד, תוך שבוע תביאו לנו נוסח של נוהל מסוכם עם השופט מלצר ואתכם יחד עם משרד המשפטים

דוד ביטן:  את רוצה להגיד משהו?     

גבי פיסמן: נוהל מסוכם זה קצת מאתגר, תתקיים פגישה, נראה לי שצריך לראות מה אפשר לעשות

דוד ביטן: אבל לש כבר נוהל, רק צריך לתקן אותו, אני לא רואה בעיות

דוד ביטן:  אם לא תצליחו אז עוד שבוע תגידו לנו לא הצלחתם, אבל לדעתי אין פה, כי לא צריך לכתוב את הנוהל מאפס, יש נוהל

גבי פיסמן: לא, יש נוהל ורק צריך לרענן - - -     

דוד ביטן: יש נוהל

דוד ביטן:  רק מתקנים אותו גם לפי מה שאמרו חברי הכנסת וזה, קחו לתשומת לבכם את הדברים האלה, זה דבר ראשון

דוד ביטן:  דבר שני אם אפשר לקבל דיווח על כל החקירות שמתנהלות באופן כללי היום על תקיפת עיתונאים בשנה האחרונה, כמה הוגשו כתבי אישום, מה הצפי בעניין הזה והכול

דוד ביטן:       אם אפשר שבישיבה עם מלצר, לא יודע אם תוכלו לעשות את זה תוך שבוע, תסכמו איזושהי פנייה לשוטרים בעניין הזה

דוד ביטן:  במיוחד לאור מה שקורה היום בהפגנות שיש המון הפגנות והם מתערבבים לנו בין כל הזה

דוד ביטן:   ודבר נוסף, אני לא פוסל את העניין שיהיה להם סימן מזהה

דוד ביטן:  זה לא בושה, ישראלים לא אוהבים לבוא, הם חושבים שהם בצבא אם הם שמים, אני חושב שאם המשטרה דורשת את זה כדי להגן על העיתונאים מן הדין שהעיתונאים ייקחו את זה לתשומת ליבם ויסכימו לעניין הזה

דוד ביטן:      תפנו ליועצת המשפטית כדי שהיא תוציא נוהל מחייב לרשויות החקירה ואכיפה בעניין של עיתונאים

דוד ביטן:  אם יש מצוין, אם לא שתחזק אותו

גבי פיסמן: לא הבנתי את הדרישה אדוני

דוד ביטן: אני רוצה שהיא תוציא

דוד ביטן:  יש בעיה עם זה שאין בחוק שום דבר שקשור, שהיועצת המשפטית תוציא נוהל שיחייב את החקירה ואת האכיפה

אפרת רייטן: בדיוק בעניין הזה רציתי להתייחס

אפרת רייטן:  אתם בטח מכירים את הנוהל של פרקליט המדינה     

דוד ביטן: לא חייב שכל דבר יהיה בחוק, זה הכול

אפרת רייטן: אתם בטח מכירים את הנוהל של פרקליט המדינה מ-2019

אפרת רייטן:  אתם מכירים את הנוהל? אם לא, אני אזכיר מילה וחצי ממה שהוא כתב, כי זה חשוב, זה בהמשך לדברים החשובים שאמרה העורכת הדין שמייצגת את הרשות השנייה, מיכל

דוד ביטן: לא כל דבר צריך חוק

אפרת רייטן: בדיוק על זה אני מדברת, אני רוצה להקריא לפרוטוקול

אפרת רייטן:  זה חשוב מאוד, מתוך הנוהל וההנחיות של פרקליט המדינה

אפרת רייטן:  הוא הוציא הנחייה שנועדה להביא להחמרה בעונשים המוטלים בגין תקיפת עיתונאים וככה הוא כתב:      "אירע לא אחת שעיתונאים הותקפו באלימות בעת מילוי תפקידם בקשר למילוי תפקידם, זאת בעיקר בעת סיקור של הפגנות וכינוסים פומביים שונים

אפרת רייטן:  בהתחשב בתפקידה החשוב של התקשורת והעיתונות בחברה דמוקרטית ובהתחשב בצורך לשמוע על זכותם ויכולתם של עיתונאים לדווח על כל התרחשות באורח חופשי ולהביע דעותיהם ללא כל חשש

אפרת רייטן:  יש מקום לבקש מבתי המשפט בנסיבות המתאימות להחמיר בעונשיהם של תוקפי עיתונאים שהותקפו בקשר למילוי תפקידם

אפרת רייטן: "      הוא מסתכל עליהם, הוא אומר "במקרים מתאימים שבהם הותקף עיתונאי שנתן שירות לציבור מטעם גוף תקשורת שניתן לראותו כמספק שירות לציבור ניתן להעמיד לדין את התוקף בסעיף של תקיפת עובד ציבור

אפרת רייטן: " זה הדבר החשוב

דניאל בן-סימון: אגב, הסעיף הזה הופעל פעם אחת עד היום

רועי הראל: יש לשקול העמדה לדין

אפרת רייטן: לא אמרתי שלא

אפרת רייטן:  מה שאני מנסה לומר, וזה מה שהוא אמר גם קודם, שזאת צריכה להיות ההבנה וההנחיה ובעצם ה-State Of Mind שבאים ומתייחסים לעיתונאים

אפרת רייטן:  אתם מבינים, ברור שבסוף זה לשקול

אפרת רייטן:  זה ברור, הוא כתב את זה גדול, הוא כתב את זה פתוח, אני מבינה לחלוטין

אפרת רייטן:  הדבר החשוב הוא שיש כן הבדל, למרות הדברים החשובים שאמרה מיכל

אפרת רייטן:  שכן יש הבדל, גם לאזרח צריך לשמור כמה שאפשר על זכותו להפגין ולמחות וכו', אבל במקרה הזה זה לבוא ולתת ולאפשר את חופש העיתונות וזכות הציבור לדעת כאל עובדה שגם פרקליט המדינה חשב שבמקרים מסוימים צריך להתייחס לזה אחרת

גבי פיסמן: ההנחיה בעינה עומדת

גבי פיסמן:  אני באמת לא מבינה מה נדרש מעבר לזה

דוד ביטן: תבדקו את זה שוב פעם, ואם צריך לחזק, תחזקו

עינת עובדיה: מתי הוציאו לפועל את ההנחיה הזאת בתקיפת עיתונאי לאחרונה, מתי?      

אלי גרשנקרוין: אני יודע על מקרה אחד שההנחיה הזאת בוצעה

עינת עובדיה: אז יש נוהל והוא לא תקף

עינת עובדיה:  יש צורך בהחמרת ענישה, אז מה קורה?     

אלי גרשנקרוין: רק בתקיפה של צוות כאן 11 בשוק התקווה ב"שומר חומות" כתב האישות הוגש שם לפי הנוהל המחמיר

דוד ביטן: מה שהיה ביפו שתקפו עיתונאי?      

אלי גרשנקרוין: לדעתי זה היה בשוק התקווה, כשתקפו צוות

אילאיל שחר ליס: בדרום תל אביב כתב שלנו שהותקפו

דוד ביטן: נו ברור, ופה לא הגישו כתב אישום אתה רוצה להגיד?      

אלי גרשנקרוין: לא, אני אומר

אלי גרשנקרוין:  זה המקרה היחיד שבו הגישו כתב אישום לפי הנחיית פרקליט המדינה המחמירה

עידן רול: אני רק רוצה לומר, אנחנו מדברים פה על סוגיה מאוד נקודתית

עידן רול:  ובסוף אנחנו נפגשים פה חמישה חודשים אחרי, בלי תוצאות

עידן רול:  יש פה המון דיבורים על פרוצדורה ולהיצמד לנהלים

עידן רול:  העובדה היא, שמספר תקיפות העיתונאים בשנה האחרונה הכפיל את עצמו

עידן רול:  ברגע שזה הנתון וברגע שיש עוד עשרות תקיפות עיתונאים מאז התכנסנו לפי פעם קודמת בפברואר זה מחייב מכולנו לרבות משרד המשפטים שאומר "אולי נצליח ואולי לא נצליח לתקף נוהל מחדש בשבוע"

עידן רול:  מדובר בסוגיה נקודתית, ברורה

דוד ביטן: אין ברירה

עידן רול: אין ברירה אלא לעשות את זה

עידן רול:  אבל אני באמת מבקש, זה לא נראה טוב שוועדה מתכנת פעם שנייה בחמישה חודשים, יש המון סיבות והמון מיילים והמון דברים שלא התקבלו ולא שמעו

עידן רול:  חברים, כל שבוע יש עיתונאים נוספים שמותקפים וחופש העיתונות נפגע

עידן רול:  אני מבקש, שבוע הבא, אנחנו לקראת פגרה, להגיע לכדי סיום עם הדבר הזה ובאמת לייצר מצב שעיתונאים מרגישים בטוחים

עידן רול:  אנחנו בשנה שונה ככל הנראה ואנחנו צריכים לשנות נהלים, תודה רבה

צגה מלקו: שלום לכולם, אדוני היושב-ראש אני מתנצלת שאני הייתי בוועדת בפנים, נושא שאני יזמתי אותו על הטביעות בחוף הים, אז לכן אני מתנצלת

צגה מלקו:  אני בעברי על לספטמבר הייתי עיתונאית, בתאגיד, גם באגודת העיתונאים בירושלים, מועצת העיתונות, אני מכירה את זה

צגה מלקו:       לצערי הרב פגיעה בעיתונאים ממשיכה

צגה מלקו:  זה לא יכול להיות, חופש עיסוק, כי זו הפחדה ואיומים, אנשים מקבלים מכות, אנחנו רואים את זה

צגה מלקו:  לפי דעתי נכון, יש מתח ועבודה מתוחה, אבל מבחינת המשטרה אני חושבת, אנשים באים לעבוד

צגה מלקו:  אנשים לא באים לפגוע או להפריע, מתוקף תפקידם צריכים לקבל כל חופש פעולה שיכולה להיות לשמור עליהם בכל מצב לא יכול להיות עיתונאי ייפגע, עיתונאי ייפצע ואנחנו נשב פה נדבר, זו בושה וחרפה לפי דעתי

צגה מלקו:  לכן אני מברכת על הישיבה, גם כמו שאמרתם אני חברת כנסת חדשה אבל לא לחכות גם עוד חצי שנה לדיון, אנחנו צריכים לעשות את זה בהתמדה, בהמשך גם נדון על זה בהרחבה, תודה רבה

דוד ביטן: כשאתם יושבים עם מלצר תשבו גם עם משרד המשפטים, ואת יושבת בישיבה

דוד ביטן:  שבו עם מלצר גם על ההנחיה של פרקליט המדינה, לא יקרה שום דבר אם הוא ישים עין על זה גם כן, בכל זאת היה שופט בית משפט העליון

עידן רול: אנחנו זמינים בכל שלב אם אתם רוצים בין לבין

דוד ביטן: תודה רבה